[{"text_idx": "#000003", "text": "Basque Teameko riderrak beste urrats garrantzitsu bat eman du gaur bere bigarren Kristalezko Globoa lortzeko"}, {"text_idx": "#000004", "text": "Lucas Eguibarrek asteburu biribila bizi izan du. Gertaerak ezin hobeak izan dira Sierra Nevadan. Basque Teamen beka jasotzen duen snowboarderra podiumera igo da bi egunetan, eta urrezko eta zilarrezko domina bana eskuratu du. Atzo lortutako 100 puntuek, gaurko 80 puntuei gehituta, Munduko Kopako sailkapen nagusiko lidergoan jartzen dute donostiarra. Esperientzia hori 2015ean bizi izan zuen Eguibarrek, garaikurra irabazi zuenean."}, {"text_idx": "#000005", "text": "Gaurko erronka ez zen batere erraza, atzoko lasterketan pilatutako nekea, eta gaurko proba ordubete beranduago jokatzeagatik elurra egoera ezberdinean zegoela aintzat hartuta. Lasterketa astunagoa izn da gaur, ez hain azkarra, baina Lucasek podiumera igotzen jakin du, senide eta lagunez inguratuta.\nEguibar final-zortzirenetako zazpigarren txandan lehiatzen hasi da. Bere lehen txanda horretan hiru tarte kronometratuetan azkarrena izan da, eta oso iritsiera estua izan du Ken Vuagnoux frantziarrarekin, serie horretan Bernat Ribera eta Jake Vedder kanpoan utzita."}, {"text_idx": "#000006", "text": "Final-laurdenak ere nahiko eskuragarriak izan dira Lucasentzat. David Pickl austriarraren erorikoak jaitsiera baldintzatu du. Ken Vuagnoux frantziarrak austriarraren gainetik salto eginda, ahal zun moduan, atzean utzi du, baina kanporatu egin dute. Lucas Eguibar, aurrealdean, eroso jaitsi da. Bera eta Glenn de Blois holandarra pasa dira finalerdietara."}, {"text_idx": "#000007", "text": "Finalerdian Lucas atzean geratu da lehen bihurgunean baina ikusgarria izan da nola aldatu duen txandaren norabidea laugarren postutik bigarrenera pasatzeko. Kanporaketa, zirraragarria, photo-finishean erabaki da. Loan Bozzolo frantziarra helmugaratu da lehen postuan, eta donostiarra atzetik. Omar Visintin eskarmentuduna eta Glenn de Blois kanpoan geratu dira."}, {"text_idx": "#000008", "text": "Finalean, Lucas Eguibarrek hiru aurkari bikain izan ditu aurrez aurre: Kalle Koblet suitzarra, Loan Bozzolo frantziarra eta Merlin Surget frantziarra. Lucas bigarren kokatu da irteeran, baina lehenengo bihurgunean lehenengo jartzeko gai izan da. Jauzian Kobletek gainditu du, baina Eguibarrek ez du arriskatu nahi izan eta bigarren postua ziurtatu du sailkapen nagusiari begira."}, {"text_idx": "#000010", "text": "Sierra Nevadako bi Munduko Kopen ostean, sailkapen nagusia irauli egin da. Lucas Eguibar da liderra 312 punturekin, Loan Bozzolo frantziarra da bigarren 305ekin eta Omar Visintin italiarra hirugarren 295ekin. Hurrengo proba Veysonnazen (Suitza) jokatuko da, martxoaren 15ean eta 16an, eta azken biak Mt. St. Anne, Kanadan, martxoaren 24tik 26ra."}, {"text_idx": "#000014", "text": "Gurutze Frades triatletak zazpigarren postuan bukatu du distantzia luzeko Munduko txapelketa"}, {"text_idx": "#000015", "text": "Bizkaitarrak esfortzu itzela egin du azken bi tarteetan sailkapenean gora egiteko eta lehenengo hamarren artean amaitzeko Fyn-en (Danimarka) jokatu duten distantzia luzeko Munduko txapelketan. Igeriketako 3.000 metroen ondoren lau emakumek hartu dute lasterketako burua: Helle Frederiksenek, Annabel Luxfordek, Camila Pendersenek eta Ba\u0301rbara Riverosek. Gurutze Fradesek zortzi minutu baino gehiago galdu ditu tarte honetan. Txirrindularitzako zatian [...]"}]